G�r�nt� Normal Hybrid-�eklinde g�sterime ge� A�a� �eklinde g�sterime ge� 17.08.11, 03:38 #1 LaDyRoSe LaDy
Son Mesaj: 17.08.11, 04:07 Pierre de Fermat Metodu Teoremi - Pierre de Fermat �arpanlara Ay�rma Y�ntemi By LaDyRoSe in forum Genel K�lt�r
Son Mesaj: 17.08.11, 04:00 Pierre De Fermat (1601-1665) Hayat�, Pierre De Fermat Bulu�lar� By LaDyRoSe in forum Genel K�lt�r
Son Mesaj: 17.08.11, 03:39 Pierre de Fermat Neyi �cat Etmi�tir - Pierre de Fermat Neyi Bulmu�tur? By LaDyRoSe in forum Genel K�lt�r
Son Mesaj: 17.08.11, 03:36 Pierre De Fermat Kimdir - Hakk�nda - Biyografisi - Hayat� By Sword_of_HeLL in forum D�nyadan Biyografiler
Son Mesaj: 25.10.08, 23:23 Yetkileriniz Liewood Lai Waterproof Slab Leo beige beauty
Handig, waterproof én mooi! Dat is deze slab van Liewood!
Home / Collecties / Facebook feed / Liewood Lai Waterproof Slab Leo beige beauty Die Peter-jasie Patriot - Nommer 96
OUERSKAP is ’n wonderlike ding. Om my slaan ek die stelselmatige omwenteling van kollegas wat onlangs ma of pa geword het, gade met hernude verwondering.
Dis asof daar ’n sagtheid deurskemer, ’n nuwe bewustheid van die wonder van ’n nuwe lewetjie wat sy intrek in die harde ou wêreld kom neem het. ’n Eerste Kersfees, ’n eerste verjaarsdag, die eerste keer dat jy vir jou kind ’n olifant in Etosha kan wys en opnuut deur ’n kind se oë die massiewe ou dier beskou, die liggies aan ’n Kersboom, die genot van ’n eerste sappige perske in die mond, dit alles word ook vir die nuwe ouer opnuut ’n belewenis.
Maar kom ek wees maar eerlik. Moederskap kom nie altyd natuurlik nie. Soos my buurvrou nou die dag tereg opmerk. Party kinders maak ’n mens groot, en ander sukkel jy groot. Arnold Mol het dit so mooi in die titel van een sy boeke opgesom: Ouerskap is nie kinderspeletjies nie.
Amen en Sela, is al wat ek hierop kan sê.
Hulle breek jou hart meer keer as wat jy gedink het moontlik is en dan maak hulle dit weer heel met ’n eenvoudige "mamma, ek is baie lief vir jou".
Deur die storm en drang van my eie spruite, die trane en die bekommernis, die nagte wat jy op jou knië bly en hulp en leiding en sommer ook regstreekse ingryping van Bo in jou kind se lewe afsmeek, is daar niks so belonend soos wanneer jou grootgesukkelde seunskind, op ’n dag by die kombuis instap, sy mansmensarms om jou vou en sê "ek het na jou verlang en net gou kom inpop, my ou klein mammatjie", nie.
As ek soms na hom kyk sien ek die klein blonde seuntjie met die blou oë wat met blink ogies vertel dat hy ’n girlfriend het. Haar naam kan hy nie onthou nie, maar sy het pers hare. En jy weet die kind raak deurmekaar met sy kleure en dat hy nog nie oranje en pers onder die knie het nie. Met ander woorde die girlfriend met die pers hare is inderdaad die fraai klein rooikoppie met die sproetjies in sy kleuterskoolklassie.
Jy onthou hoe ontsteld hy was toe ’n maatjie per geluk of per ongeluk ’n voëltjie met ’n Bibi-gun raakgeskiet het, en die geveerde lyfie uit die boom getuimel het. Jy onthou die manier waarop hy op en af gespring het van opgewondenheid as dit tyd word om die Kersfeespersente onder die boom oop te maak, sy verknogdheid aan die geel beertjie en hoe ’n groot oomblik dit was toe julle die kantwieletjies van sy eerste fietse afgeskroef het en sy op twee wiele kon ry.
Maar dan onthou jy ook hoe boosaardig kwaad jy was oor jou kar wat hy sonder rybewys "geleen" het en in die middel van die nag om ’n lamppaal loop staan en vou het; die dikbek tienernukkerigheid en die sonde met sy manierlose pêlle wat jou nooit aanspreek nie, maar bel en vra of hy by die huis is.
En so groot soos hulle nou al is, voel dit of hulle steeds nie die nodigheid besef om leë koeldrankglase uit die sitkamer terug te dra kombuis toe nie, en dat nie nodig is om elke keer wat hulle koeldrank drink, ’n skoon glas te gebruik nie.
Ek kyk weer op en sien die nuwe mamma's en pappa's op die redaksie met hulle nasate en die sagte wollerigheid van hul emosies en wens hulle alles van die beste toe. Met ’n lied in my hart kan ek in opregte eerlikheid sê dat ek diep dankbaar is, myne is groot, grootgemaak of groot gesukkel. Die wa is deur die drif. Hopelik. Touch wood.
Ek lyk leke want eke is leke,
Leke lyk…. proe leke,
Leke proe, smaak leke,
Leke smaak, maak die eet leke,
Leke eet maaki magie leke,
Vol magie, maaki slaap leke,
Lekke slaap maaki droom leke,
Leke droom maaki lewe leke,
Leke lewe maki leker leker…..
……jy maak my leke
Erna Boyder (epos)
1.5kg droë appelkooshelftes
NYLSTROOM en ons eie NYLRIVIER, Limpopo Provinsie
Dis vir my eintlik jammer dat Nylstroom se naam na Modimolli verander is, want die storie oor hoe Nylstroom sy naam gekry het, is so eg Suid-Afrikaans en sonder politiese verbintenisse dat hy maar sy naam kon behou het. Heelwat van ons Saterdagoggend RSG luisteraars het inligting oor daardie geweste aan my gestuur.
Een daarvan is Francois Pretorius wat van Krugersdorp af geskryf het. Hy vertel dat ‘n groep Voortrekkers, wat as die Jerusalemgangers bekend was, vanaf die Engels beheerde Kaapkolonie, wat hulle as die land van slawerny beskou het, na die beloofde land van Kanaän op soek was. Hulle kom toe by ‘n rivier met ‘n groot vlei en dag toe dat hulle die delta van Egipte se Nylrivier begreik het, en noem toe daardie rivier terstond die Nyl.
Dis nog steeds koelerig hier in die aande op die Hoëveld en sop gaan nog steeds baie lekker af. Hier is'n artikel oor sop deur Lompies Lambaard:
Nou dat die winter op ons is met sy volle mag is daar niks lekkerder op ’n koue aand as ’n warm gebakte brood, met botter en ’n paar koppies warm sop. Die sop moet natuurlik heeldag staan en stadig stowe. Dit is wanneer ek sommer alles vergeet en myself so eet dat my maag so rondstaan soos ’n karakoel skaap se maag.
Sop se geskiedenis trek ook baie lank terug. Sowat 5 000 jaar gelede het die mense begin om kos warm te hou met kookwater. Dit kon hulle net regkry met hitte bestande en water digte houers. So as die man moeg agter die wild aangehardloop het en by die huis aangekom het die warm stomende kos vir hom gestaan en wag. Dit het nie daar gebly nie.
Mense het agtergekom dat die water met al die kos in aanraking kom en dan gaarmaak. Hulle het ook agtergekom dat om met water te kook, het hulle ’n laer kook temperatuur nodig om hulle kos gaar te kry. Maar dit is nog die einde niet. Hulle het ook agtergekom dat dele van die vleis wat normaal weg nie gaar gemaak kan word nie, heerlik sag is wanneer dit lankl gekook word. Al die voedsaamheid van die vleis wat gekook word bly behoue in die water.
Plantsoorte wat gewoonlik ook nie normaal weg geeet kan word nie, word ook heerlik sag wanneer dit gekook word. Later het die mense ook uitgevind dat jy sekere graan soorte in die water kan gooi. Wat dan gebeur id dat die water dik word. Hierdie kokery het ook natuurlik ’n hele nuwe smaak sensasie na vore gebring. As die groente en vleis wat gekook is, kan jy nie indivudieel proe nie, want die bestanddele “verloor” hulle smaak en kombineer dan om ’n heel nuwe smaak te vorm.
Sop is in Turkye geeet sommer enige tyd van die dag of nag. In die middel eeue het die mense een bak sop in die middel van die tafel gesit. Almal het dan die bak geneem en uit die bak gedrink. Die kuns was om nie te veel te mors as hulle sop drink nie. Daar was ook ’n mense wat sommer die stukke vleis wat in die sop was met hulle hande uitgehaal en dan verder gedrink. Gelukkig later het die lepel sy verskyning gemaak.
Die Engele weer het ook sop gemaak, maar meestal was aartappels die hoof bestanddeel gewees. Hulle het daarvan gehou om hulle sop oor brood te gooi en dan te eet. Nou wonder ek of ek Engelse bloed in my are het want ek eet ook graag my sop so.
In Amerika het die sop maar sy ontstaan van die Engelse resepte afgekry. Maar daar was baie ander invloede in die Amerikaanse sop geskiedenis. Die Duitsers het van ’n tipe aartappel. Hulle het ook sop gekook van skaapkoppe en kalfskoppe. Ek is net bly ek het nie in daardie tyd geleef nie.
Regoor die wêreld het sop maar aangehou om van krag tot krag te gaan. Elke land het maar die sop aangepas na hulle eie omstandighede. Die oumense het mos altyd geglo dat wanneer jy siek is moet jy hoendersop eet. Dit sal jou glo help om vinniger aan te sterk. Almal het gedink dat dit ’n ouvrou storie is. Maar so ’n rukkie gelede het wetenskaplikkes navorsing gedoen oor die hoendersop en agtergekom dat die sop wel iets in het wat help om jou gouer aan te laat sterk.
Selfvertroue is moontlik
Dis reg ja! – selfvertroue is moontlik wanneer dit by toesprake kom.
Maar hoe kry ek die nodige selfvertroue wanneer dit kom by toesprake of praatjies hou? Hier volg enkele wenke:
Een duidelike boodskap: Kry net een enkele boodskap wat jy wil oordra en bou jou toespraak rondom daardie een gedagte. Baie mense dwaal af op allerhande paadjies en dit bring net verwarring in hul eie gemoed. Met ander woorde wees presies in dit wat jy wil oordra aan die gehoor. “Vervoer in Suid-Afrika” is dalk ‘n te wye veld. Waaroor gaan jy praat? Die verskillende vervoerstelsels of oor hoe dit ontwikkel het? Gaan jy praat oor treine, vliegtuie, motors, skepe, trokke of wat? Gaan jy praat oor die vervoer in watter provinsie? Of hanteer jy die nasionale begroting vir vervoer? Wanneer jy egter ‘n onderwerp kies soos “Spitsverkeer in Kaapstad” is jy al reeds meer gefokus. Of ‘n onderwerp soos “Oplossings vir die stygende petrolprys” is dalk makliker hanteerbaar.
Ken jou onderwerp: Moenie gaan praat oor dinge waarvan jy weining weet nie. Praat oor iets wat jou na aan die hart lê. En waar jy nie weet nie, doen navorsing om die nodige feite, statistieke en inligting te kry. Wanneer jy praat uit persoonlike kennis en ondervinding is dit soveel makliker. Wanneer jy elke oggend moet pendel en die frustrasies belewe van spitsverkeer in Kaapstad is die onderwerp “Spitsverkeer in Kaapstad” makliker om oor te praat, as wat jy dalk gaan praat oor “Internasionale regulasies in vraghouer verskeping”. Maak jou praatjie meer persoonlik en bou jou selfvertroue.
Skryf jou toespraak uit: Veral as jy ‘n beginner is, help dit om jou toespraak volledig uit te skryf. Dit struktueer jou gedagtes en help met die logiese vloei van jou toespraak. Nie almal nie, maar daar is selfs meer gesoute sprekers wat hul toespraak volledig uitskryf. Vir ‘n meer ervare spreker is dit wel steeds belangrik om die hoofpunte te skryf in voorbereiding van die praatjie.
Sny groot woorde uit: Haal die groot en ingewikkelde woorde uit jou toespraak uit. Dit plaas onnodige spanning op jou. Kies vir jou eenvoudige gemaklike woorde waarmee jy vertroud is. Ingewikkelde woorde en definisies plaas onnodige spanning op jou. Kies vir jou eenvoudige gemaklike woorde waarmee jy vertroud is. Jy beïndruk niemand met grootdoenerigheid nie.
Twyfel, los dit: Wanneer jy iets in jou toespraak wil sit soos byvoorbeeld ‘n gewaagde grap of ‘n vertelling wat dalk deur die gehoor verkeerd opgeneem kan word en jy twyfel of jy dit moet insit of nie, is my raad aan jou: haal dit uit!!
Oefen: Oefen voor ‘n spieël. Ky na jou handbewegings, jou houding en postuur, hoe jy glimlag. Tweedens oefen jou praatjie voor ‘n klein groep soos jou gesin of vriende. Derdens sluit aan by ‘n organisasie soos Toastmasters waar jy geleentheid kry om jou toesprake te oefen en te verbeter. Oefen, oefen en oefen jou toespraak.
Voorkoms: Of ons dit nou wil weet of nie – jou voorkoms is belangrik vir selfvertroue. Is jy by ‘n praatjie en jy voel jou kleredrag is nie in pas nie en jy voel ongemaklik, syfer selfvertroue uit jou soos water deur ‘n sif. Maak seker vooraf by die mense wat jou uitnooi wat die kleredrag vir die geleentheid is. Trek eerder ‘n stukkie beter aan en sorg dat jy op jou beste lyk, as wat jy dalk swakker gekleed is as die gehoor.
Visualiseer jou sukses: Moenie fokus en heeltyd loop en dink hoe jy gaan stamel nie of waar jy gaan vashaak nie. Raai wat? – fokus jy op slegte dinge wat kan gebeur, gaan dit gebeur. Visualiseer eerder hoe jy met selfvertroue na vore loop, hoe jy stelling inneem, hoe jy met gemak en sukses praat, hoe die gehoor jou applous gee.
Daar is sekerlik meer wenke en idees oor selfvertroue wanneer dit by praatjies en toesprake kom, maar ek is seker dat bostaande wenke sal help om selfvertroue by jou as spreker te kweek.
n Sprankie wysheid vir die dag
“Moed is nie die afwesigheid van vrees nie; moed is om bang te wees en tog voort te gaan.” - Pericles
Gaan besoek hulle gerus en sien hoe leef ons mense daar anderkant!
* Possamevlegging is wanneer 'n veearts 'n nuwe projek beplan en hy
die diere daarvan moet laat weet.
* 'n Nadeel van die Internet is dat mense sonder jou toestemming jou
jou klere kan uittrek.
* Die Y2K-probleem het veroorsaak dat die Withuis ontplof het. Al die
mense daar kan nou nie meer met hul geld uitkom nie.* Die Y2K-probleem het beteken dat 'n atoombom in die see naby Rusland geval het.
Kerriesult (ek het BAIE lanklaas hiervan geniet)
Strome van seëninge - en groot dankbaarheid in ons harte is hoe ek vandag almal wil groet
BAIE DANKIE nogmaals aan almal wat so getrou help om die nood van ons minderbevoorrete mense te verlig! Weet asb altyd dat dit opreg waardeer word!
Danksy die hulp van ons ondersteuners kon ons heelparty dinge doen. Hiermee al die aksies en toekomstige projekte.
Elandspoort het 'n baie sagte plek in my hart - partykeer huil ek wanneer ek daar ry en dan soms moet 'n mens so bietjie "knyp" of jy lag jou flou!
So kry hierdie groep heel onverwags 'n besoek van bekende "TV pressonalities" Maar nou moet ek julle eers gou van Louise se hond met die besondere naam van "Spyker" vertel!!!! Hulle vertel vir my daar die volgende "Getrou aan haar naam reproduseer Spyker op 'n gereelde basis! en op hierdie hogere besoek het sy tipies vrou maar seker 'n bietjie "post partum" stress/blues of so iets gehad (ek het nou nie juis mediese agtergrond hiervan nie!) en was nie lus vir enige van die manlike geslag nie. Vir die dames het sy verdra en eintlik geignoreer maar toe Johan Scholtz dramaties sy voete stamp terwyl hy met die kinders gesęls was dit een te veel vir Spyker. Sy betrek hom toe van 'n kant af en verwoes omtrent sy broekspyp - jy sien glo net tande - hy moes behoorlik rondspring voordat hulle hom van Spyker kon verlos! Die kinders was glo histeries en het gekrul van die lag!!!! en Louise wou in die aarde wegsak van skaamte! Maar hy het dit oorleef en hart en mond belowe om opheffingswerk daar in Elandspoort te kom doen.
Nou hou hulle maar liewer vir Spyker toe as daar gaste kom (miskien moet hulle haar permanent toe hou - dan kan ons sommer haar naam ook verander!)
(Ekskuus en vergewe my maar asb vir die bietjie lawwigheid - )
Wat 'n lekker gevoel is dit deesdae daar! - Almal glimlag breed want hulle het nou hulle eie water en met die sinke en sement wat hulle gekry het kan hulle nou hulle huisies mooi regmaak.
Nou het die tuimaak gogga hulle behoorlik gebyt - en almal wil draad hę om hulle "erwe" te omhein! - Is dit nie wonderlik nie. Ons mense begin nou weer trots word!
Ons kort nou 2 houthuisies daar. Wil die een man wat al vir 3 jaar in 'n stukkende karavaan daar bly - in 'n houthuisie sit. Die ander huisie het ons ook vir 'n nuwe intrekker nodig wat nou nog in tydelike behuising is. ('n shack!)
Hier brand die vreugdevure net so hoog!!! Ons is besig om hulle eetsaal heeltemal te verander en in te rig. Ons kon die volgende splinternuwe artikels aankoop :-
'n 520 liter Kis vrieskas. 10 nuwe staaltafels. 30 tafeldoeke met 30 "overlays" en 30 deurskynende plastiek tafeldoeke om dit te beskerm. Baie kommbuisware (bv. opdienbakke, sout en peperpotte, 3 groot kastrolle, opskeplepels, skinkborde ens.) 20 ruikertjies vir die tafels.
Ons kort 'n nuwe groot stoof en yskas asook nuwe messe en vurke. Dan wil ons ook graag mooi nuwe gordyne vir hulle ophang om die prentjie af te rond.
Dina het vir ons 'n kombuis teenaan die eetsaal laat inrig, 'n deur tussen die kombuis en die eetsaal laat deurbreek na die saal - en die saal vir ons met 'n baie goeie verf laat uitverf! Dit lyk sommer al 100% beter en mooier. Die bejaardes was so verras met die nuwe eetsaal en kon nie genoeg dankie sę nie!
Jurie Els het Dinsdag die bejaardes kom onthaal met sang en lekker gesęls uit die boonste rakke. Hy kon egter nie besluit of die nuwe dogtertjie wat vir hom en Hestrie op pad is " 'n springer of 'n singer"!! moet wees nie - tot groot vermaak van die oues.
Houthuis vir 'n gesin
Ek het nou al vir julle vertel van die weduwee met haar 3 oulike kinders wat 'n huis nodig het. Hulle woon nou al amper 4 jaar in 2 Wendy huisies agter in 'n erf.
As daar 'n gesin is wat werklik meer verdien in die lewe is dit hulle. Die kinders presteer op skool en die ma is 'n uitstekende ouer!
Sy is streng maar liefdevol, haar kinders het goeie maniere en is baie goed opgevoed - werklik 'n plesier! Ek het nou 'n kwotasie gekry vir 'n groter houthuis vir hulle. 'n Langwerpige huis 4x12m (48vkm). 4 slaapkamers (2x3.5m) weerskante met 'n leefvertrek van 4x5m in die middel.
Die huis, vervoer en oprigting gaan R35 000-00 kos. Hierdie is die eerste groot huis wat ons wil oprig - maar glo my asb dat hierdie
mense dit verdien - hulle situasie sal nie maklik verander nie aangesien die ma nie werk nie en daar dus geen inkomste is nie. Dit is belangriker dat sy tuis is en na die kinders omsien as wat sy vir 'n skamele salaris sou moes werk en die kinders op hul eie los! Ek weet dat hulle heel moontlik vir die res van hulle lewe in hierdie huis sal bly!!!!
Hierdie gesin ken nie die luuksheid van 'n eie slaapkamer met 'n deur wat jy kan toetrek wanneer jy privaat wil wees nie! Kan jy jou dit indink?
Ek het weereens met groot geloof die huis bestel vir die 7e September 2006!!!!!! Ek glo dat dit nie onmoontlik is om hierdie geld bymekaar te maak nie! As almal net 'n ietsie bydra kan ons hulle help om 'n huisie van hulle eie te kry! Indien daar mense is wat wil help merk asb net by verwysing: "Houthuis"
Danksy oneindige groot genade en wonderlike donasies kon ons tot op datum 1700 komberse uitdeel - Prys die Here daarvoor!!!
Baie, baie dankie aan almal wat hiermee gehelp het.
Met die ander projekte gaan dit goed. Ons het nog steeds baie kruideniersware nodig asb. Enige kos is baie welkom. Ons kort ook klere en huishoudelike artikels asook baie baba klere en baba artikels asb. Ons het 'n hele paar vrouens "wat nou moet bed toe gaan" soos wat die oumense sou sę! (onthou julle nog die term?)
Dit dan vir eers. Onthou asb ons minderbevoorregte mense in julle gebede - en nogmaals baie dankie aan almal wat so getrou help om die nood te verlig.